กลุ่มรับเหมาก่อสร้าง : กระสุนนัดสุดท้าย 14 มี.ค.
13 มีนาคม 2566

กลุ่มรับเหมาก่อสร้าง : กระสุนนัดสุดท้าย 14 มี.ค.
สรุปผลประกอบการ 4Q22
บริษัทรับเหมาก่อสร้าง 5 แห่งภายใต้การวิเคราะห์ของเรา ได้แก่ CK, STEC, SEAFCO, PYLON และ TEAMG รายงานกำไรปกติรวม 4Q22 ที่ 218.3 ลบ. เพิ่มขึ้น 93% YoY แต่ลดลง 69.5% QoQ โดยส่วนใหญ่มาจากช่วงโลว์ซีซั่นของกำไรปกติของ CK ผลประกอบการสูงกว่าที่เราคาดไว้ 64% ที่ 133 ลบ. เนื่องจาก STEC มีกำไรปกติสูงกว่าที่คาด
STEC ทำผลงานได้ดีที่สุดในไตรมาสนี้เนื่องจากกำไรปกติสูงกว่าที่เราคาดไว้ 63.6% จากอัตรากำไรขั้นต้น (GPM) ที่ดีขึ้นจากรายได้และ backlog ที่สูงขึ้น SEAFCO เป็นหุ้นพลิกฟื้นกำไรที่มีผลประกอบการพลิกเป็นกำไรปกติ 9.7 ลบ. หลังขาดทุนหลักติดต่อกัน 6 ไตรมาส ในขณะที่หุ้นตัวอื่นไม่ได้แสดงความแตกต่างอย่างมีนัยสำคัญกับที่เราคาดการณ์ไว้
คาดกลุ่มธุรกิจรับเหมาก่อสร้างกำไรโตต่อเนื่อง
เราคาดว่ากลุ่มธุรกิจรับเหมาก่อสร้างจะมีกำไรเติบโตต่อเนื่องจาก จาก backlog ที่เพิ่มขึ้น การขาดแคลนแรงงานที่ลดลง และราคาวัสดุก่อสร้างที่ลดลง ในทางตรงข้าม เรามีมุมมองที่เป็นกลางต่อภาคธุรกิจตอกเสาเข็มจากการฟื้นตัวของการลงทุนภาคเอกชนแบบค่อยเป็นค่อยไป เราคาดว่าเมกะโปรเจกที่จะเกิดขึ้น 1Q23 ก่อนการเลือกตั้งทั่วไป คือ โครงการส่วนต่อขยายสายสีแดง มูลค่าก่อสร้าง 2.3 หมื่นลบ. และโครงการอื่น ๆ จะเลื่อนออกไปในครึ่งปีหลังการเลือกตั้งทั่วไป เช่น รถไฟรางคู่ มอเตอร์เวย์ และทางด่วน
มุมมอง KS
คงมุมมองเชิงบวกโดยพิจารณาจาก
โครงการเมกะโปรเจกต์ที่มีโอกาสที่จะเข้าประมูลในครึ่งแรกของปี 2566
การเลือกตั้งทั่วไปที่กำลังจะมีขึ้น
การบรรเทาปัญหาการขาดแคลนแรงงาน
ราคาวัสดุก่อสร้างลดลง
อัตราการแปลง backlog เป็นรายได้ที่สูงขึ้น
เปิดพอร์ตลงทุน >> https://ksecurities.co/3lH6NSU
Follow us :
LINE : https://ksecurities.co/3Is4lZ9
Facebook: https://ksecurities.co/3Xr3P20
Instagram: https://ksecurities.co/3Isezcd
Twitter: https://ksecurities.co/3EeteoW
YouTube: https://ksecurities.co/3YSUgdd
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #Construction